Ο ΓΑΤΟΠΑΡΔΟΣ
ΑΥΓΟΥΣΤΟΣ 1862
-Δώσ' το μου. -Ευχαριστώ.
-Μπορείς να πάρεις αυτό; -Ναι.
Ναι;
Μαμά, με ζήτησες;
Πρέπει να τα βγάλεις κάποια στιγμή.
Όταν έρθει η ώρα.
Ο πατέρας σου θα πάει στο Τορίνο.
Σκέφτεται μήπως δεχθεί τη θέση του γερουσιαστή.
Όχι.
Μη ζητήσεις να πάω μαζί του.
-Σε παρακαλώ. -Όχι, μαμά.
Δεν αντέχω να ξαναδώ τον Τανκρέντι.
Ο πατέρας σου είναι χειρότερα από όσο φαντάζεσαι.
Δεν είναι πια ο ίδιος από τότε που πέθανε ο Πάολο.
Κοντσέτα.
Θα έρθω μαζί σου.
Τι είπες;
Θα σε συνοδεύσω. Θα έρθω μαζί σου.
Αυτό είναι θαυμάσιο.
Αλλά το κάνεις επειδή το ζήτησε η μητέρα σου.
Αν όντως σου μοιάζω,
δεν εξαναγκάζομαι από κανέναν για τίποτα.
Είμαι κι εγώ Σαλίνα.
ΤΟΡΙΝΟ ΠΡΩΤΕΥΟΥΣΑ ΤΟΥ ΒΑΣΙΛΕΙΟΥ ΤΗΣ ΙΤΑΛΙΑΣ
Παρακαλώ, κύριε.
Θείε!
Πώς ήταν το ταξίδι;
Κάπως αργό.
Το φαντάζομαι.
-Κοντσέτα. -Ξάδερφε.
Καλώς ήρθατε.
Ελάτε.
Ελάτε να σας δείξω το σπίτι.
Ο ΓΚΑΡΙΜΠΑΛΝΤΙ ΣΤΗ ΣΙΚΕΛΙΑ
Τα καβγαδάκια μας γίνονται πρωτοσέλιδα κι εδώ.
Ετοιμάζεται να μπει στη Ρώμη με 4.000 άντρες.
Είναι τρέλα, θείε.
Ενώ εσύ θεραπεύτηκες από αυτήν την τρέλα;
Όχι εντελώς, Κοντσέτα.
Καλώς ήρθατε, Σαλίνα!
-Θείε. -Αγαπημένη.
-Κοντσέτα. -Αντζέλικα.
Έχετε πανέμορφο σπίτι.
Κοιτούσα τον πίνακα. Άριστη τεχνική.
Συμφωνώ.
Αν και τα χρώματα δεν συγκρίνονται με τον Μπελίνι στη Βίλα Σαλίνα.
-Σωστά, θείε; -Κοντσέτα, πώς είναι η θεία;
Όπως φαντάζεσαι.
Σας έχω έκπληξη.
Ο Σεβαλιέ σας έκλεισε θέσεις στην όπερα απόψε.
Θα είναι κι ο βασιλιάς.
-Απόψε; -Ναι.
Έχει τόσα να δείτε, δεν έχουμε λεπτό για χάσιμο.
Το Τορίνο είναι ό,τι πιο ενδιαφέρον.
Τι θα πάμε να δούμε;
Τον Ναμπούκο.
Επίσης, απόψε
θα είναι και ο Γάλλος πρέσβης.
Να τους το πω;
Δεν είναι επίσημο ακόμα.
Είναι υποψήφιος για μια θέση στην ιταλική πρεσβεία στο Παρίσι.
-Στο Παρίσι; -Ο Γάλλος πρέσβης τον στηρίζει.
Θα ήμουν ευγνώμων αν είχα και τη στήριξή σας.
Θα την έχεις.
Έλα να σου δείξω το σπίτι.
Πώς είναι η Κοντσέτα;
Καλά.
Η κάμαρή σου.
Πολύ όμορφη.
Δεν είναι τέλεια για παιδικό δωμάτιο;
Αλλά μάλλον θα γίνει αίθουσα μπιλιάρδου.
Χαίρομαι πολύ που ήρθες.
Όπως και ο Τανκρέντι.
Λέει ότι είσαι ο πιο έξυπνος άνθρωπος που ξέρει.
Πάντα ήταν διπλωμάτης.
Σε αφήνω να ξεκουραστείς.
Μας τιμά η παρουσία σας, πρίγκιπα.
Ειδικά μετά από μια τέτοια τραγωδία.
Μας έχετε πρόγραμμα, μαθαίνω.
Ναι. Επίσκεψη στη Γερουσία αύριο, και μια μικρή δεξίωση το βράδυ.
Και, φυσικά, η ομιλία σας στην Εθνική Λέσχη την Παρασκευή.
Επιτρέψτε μου να σας συστήσω τον Γάλλο πρέσβη, Σαρού.
Πρίγκιπα.
-Χαίρω πολύ. -Είναι τιμή μου.
Από δω η κόρη μου, η Κοντσέτα.
Χαίρω πολύ.
Με εκπλήσσει πόσο διάσημοι έχετε γίνει και οι δύο σε τόσο λίγο χρόνο.
Δεν ξέρω αν ήταν φιλοφρόνηση αυτό.
Ειλικρινά, πώς σου φαίνονται όλα αυτά;
Το Τορίνο;
Η Ιταλία.
Δεν είναι όπως μου υποσχέθηκαν.
Δηλαδή;
"Ένα πλοίο από τη Μεσίνα στη Νάπολη,
και μετά τρένο
για Ρώμη, Φλωρεντία, Βενετία".
Ο Γκαριμπάλντι αψήφισε τις εντολές του βασιλιά.
Πέρασε το Στενό της Μεσίνα και τώρα είναι στην ενδοχώρα.
Μπαμπά.
Οι εντολές του βασιλιά σας είναι ανώφελες;
Ή δόθηκαν νέες χωρίς να ενημερωθώ;
Ο βασιλιάς θα στείλει στρατό στη Ρώμη.
Διαφορετικά, θα ερμηνεύσουμε αυτό το σφάλμα της κυβέρνησής σας
-ως κήρυξη πολέμου κατά της Γαλλίας. -Κε πρέσβη, υπομονή.
Συγγνώμη. Πρέπει να φύγω.
-Σας παρακαλώ. -Με περιμένουν στο Παρίσι.
Κύριε πρέσβη, αν μου επιτρέπετε,
αν αποχωρήσετε, δεν θα παραστείτε στη γιορτή προς τιμήν του θείου μου.
Τι θα κάνουμε χωρίς εσάς;
Κοντέσα…
Αν επιλυθεί το περιστατικό, ίσως.
Προς το παρόν, φοβάμαι πως δεν είμαι σε διάθεση για Βέρντι.
Πρίγκιπα.
Με συγχωρείτε.
Αν ο Γκαριμπάλντι πάρει τη Ρώμη,
δεν θα σταματήσει μέχρι να γίνουμε δημοκρατία.
Άνθρωποι σαν εμάς δεν θα επιβίωναν για πολύ.
Για να μείνουν όλα όπως έχουν,
πρέπει να λειτουργήσει το κοινοβούλιο.
Ακόμα δεν ξέρω αν η πολιτική με γοητεύει ή με απωθεί.
Αλλά αυτό που με χαροποιεί πραγματικά
είναι ότι εδώ αποδεικνύεις όλες τις δυνατότητές σου.
Ο αγαπημένος μου ανιψιός.
Η καριέρα σου είναι σε καλό δρόμο, όπως και ο γάμος σου, απ' όσο βλέπω.
Σίγουρα η μητέρα σου από εκεί πάνω είναι περήφανη για σένα.
Ευχαριστώ, θείε.
Τα λόγια σου σημαίνουν πολλά για μένα.
Πρέπει να ξέρεις
ότι έρχεται ο δον Καλότζερο.
-Όχι! -Ναι.
Ψάχνει να βρει αποδείξεις ότι προέρχεται από οικογένεια ευγενών.
Ο βασιλιάς στέλνει στρατό εναντίον του Γκαριμπάλντι!
Η Ιταλία στα πρόθυρα εμφυλίου πολέμου!
Πρίγκιπα,
το κέντρο της πολιτικής στη νέα Ιταλία.
Η Γερουσία.
Η καρδιά του νέου μας έθνους.
Ελπίζω να δεχτείτε να γίνετε μέρος της.
Τα δώρα που λάβαμε για την επέτειο της ενοποίησης
δείχνουν την ποικιλομορφία του έθνους μας.
Το δώρο από το Βασίλειό σας.
Μας χαρακτηρίζει.
Με ποια έννοια;
Όλοι οι άλλοι έστειλαν δώρα κάποιας χρησιμότητας.
Μια σέλα, μια πανοπλία.
Εμείς οι Σικελοί τι δωρίσαμε;
Μια γαλέρα από κοράλλι,
που θα βυθιζόταν στην πρώτη επαφή με το νερό.
Μόνο φαίνεσθαι και ματαιοδοξία.
Αυτή ακριβώς τη σοφία
έχουμε απεγνωσμένα ανάγκη τώρα.
Αν είχαμε άνδρες όπως εσείς,
δεν θα υπήρχαν βίαιες πρωτοβουλίες όπως η πορεία του Γκαριμπάλντι στη Ρώμη.
Εκατόν δέκα.
Αυτό το χρώμα θα σας πηγαίνει πολύ.
Εντάξει.
Θα ετοιμάσουμε το φόρεμα το συντομότερο.
Ευχαριστώ.
Ευχαριστώ, Αντζέλικα.
Ήθελα να φορέσεις κάτι ξεχωριστό στη γιορτή προς τιμήν του πατέρα σου.
Έχει τόσα να κάνει κανείς εδώ.
Πράγματι. Γι' αυτό μου αρέσει.
Και δεν…
Δεν θα προτιμούσες να περάσετε ένα βράδυ μόνοι σας;
Ο γάμος είναι πολύ διαφορετικός εδώ.
Εμπρός.
Από τον κόμη Μπομπέλο.
-Ήρθε να σε δει. -Εμένα;
Πρέπει να είναι κι ο πατέρας μου.
-Ή ο Τανκρέντι. -Κοντσέτα…
Δεν είσαι στη Σικελία.
Φερόμαστε τολμηρά εδώ στο Τορίνο.
Έλα, ντύσου.
Κόμη!
Κοντσέτα.
-Ευχαριστώ που με δεχτήκατε. -Φυσικά.
Λείπει ο πατέρας σας;
Ούτε ο ξάδερφός μου είναι εδώ.
Λένε ότι δεν υπάρχουν τόσες τυπικότητες εδώ.
Δεν είμαι τόσο σίγουρος.
Σας είδα στην όπερα και υπέθεσα ότι θα σας έβρισκα εδώ.
Πράγματι.
Δεν θα έχανα την ευκαιρία να σας δω
τώρα που βρισκόμαστε ταυτόχρονα εδώ.
Με είδατε στο πλήθος. Θα έχετε εξαιρετική όραση.
Όχι.
Καθόλου.
Όχι, σας είδα γιατί…
ξεχωρίζετε ανάμεσα στο πλήθος.
Πόσο θα μείνετε στο Τορίνο;
Όσο κι ο πατέρας μου.
Θα δεχθεί τη θέση που του πρόσφεραν;
Νομίζω ότι βρίσκει την ιδέα πειστική.
Δεν υποστηρίζετε την κυβέρνηση;
Νομίζω ότι είναι
ένας συμβιβασμός.
Όχι μια νέα αρχή.
Όχι ο στόχος του αγώνα μας.
Πώς και δεν είστε με τον Γκαριμπάλντι;
Η μάχη μου τελείωσε.
Έχω μια ζωή να ζήσω.
Μπορώ να σας ξαναδώ πριν φύγετε;
Δεν σας περιμένουν στο Μιλάνο;
Θα ανέβαλλα τα πάντα
για να περάσω μία ώρα μαζί σας.
Ρωτήστε τον πατέρα μου την επόμενη φορά.
Βεβαίως.
Μου επιτρέπετε.
Εμπρός;
Μπορώ;
Είσαι πανέμορφη.
Δεν μου είναι εύκολο που σε ξαναβλέπω.
Για σένα δεν είναι εύκολο;
Ίσως εσύ το κρύβεις καλύτερα.
Κοντσέτα, είσαι έτοιμη;
Ερχόμαστε.
Πρέπει να φύγουμε.
Πάμε.
Κυρίες και κύριοι, συγγνώμη.
Έχω πολύ σημαντικά νέα.
Μόλις έμαθα ότι ο Γκαριμπάλντι
υπέστη βαριά ήττα σήμερα το απόγευμα,
στο Ασπρομόντε, από τον στρατηγό Παλαβιτσίνο.
Χάρη στην αποφασιστική δράση του βασιλιά,
οι αντάρτες βρίσκονται στα 500 χιλιόμετρα από τη Ρώμη.
Μάθαμε επίσης
ότι ο Γκαριμπάλντι δέχτηκε αδέσποτη σφαίρα στο πόδι.
Στο πόδι; Αντίο παρέλαση στη Ρώμη!
Με αυτήν την ευχάριστη νότα,
σας καλώ για μια πρόποση σε αυτόν τον αριστοκράτη,
ο οποίος σύντομα θα μας κάνει την τιμή να γίνει γερουσιαστής μας.
Στον επίτιμο καλεσμένο μας,
δον Φαμπρίτσιο Κορμπέρα, πρίγκιπα της Σαλίνα.
-Στον πρίγκιπα! -Στον πρίγκιπα!
Είναι πολύ εκλεπτυσμένος, δεν βρίσκετε;
Ωστόσο, νομίζω
ότι ο Ντόλτσι στη βιβλιοθήκη σας
μεταφέρει μια θλίψη πιο εκφραστική.
Δεν βρίσκετε;
Έχετε επισκεφθεί το Παρίσι;
Πρέσβη, ελάτε να γνωρίσετε τον στρατηγό.
Πρέπει να υπακούσω.
Με συγχωρείτε.
Πρέσβη Σαρού, ο στρατηγός Μαρίνι.
-Χαίρω πολύ. -Επίσης.
Κοντσέτα, πρέπει να σου μιλήσω.
Όχι εδώ που μας κοιτάνε όλοι.
Τότε, πού;
Θυμήσου τη διεύθυνση.
Οδός Λασκάρις 75.
Θα έρθεις;
Μπαμπά;
Όλα καλά;
Ναι.
Θα ήθελα να φύγω.
Θα φέρεις την ξαδέρφη σου;
Φυσικά, θείε.
-Καληνύχτα, μπαμπά. -Καληνύχτα.
Πάρε την άμαξα. Θα έρθω το συντομότερο.
Τασόνι;
Έχω εκπλαγεί όσο κι εσείς.
Τι κάνετε εδώ;
Είναι το σπίτι μου.
Μάλλον έγινε λάθος. Λυπάμαι πολύ.
Δεν νομίζω.
Όταν ο Τανκρέντι είπε ότι χρειαζόταν το διαμέρισμα ξανά,
δεν ήξερα ότι η εν λόγω νεαρή θα ήσασταν εσείς.
"Ξανά";
Ούτε οι κοπέλες από μοναστήρι ξεφεύγουν από τη γοητεία του.
Παρακαλώ.
Ακολουθήστε με.
Καληνύχτα.
Ήταν χαρά μου.
Εις το επανιδείν.
Η εξουσία ενός πρίγκιπα εκτείνεται και στο υπνοδωμάτιο μιας κοπέλας;
Αν είναι ανιψιά του, ναι.
Κι αν η ανιψιά είχε προδοθεί από τον άντρα της,
δύο μήνες μετά τον γάμο τους;
Αν σας απασχολεί η διακριτικότητα,
υπάρχουν κι άλλα κρεβάτια.
Πιο ήσυχα ξενοδοχεία.
Εσύ…
Θέλεις να γίνεις Σαλίνα;
Ή να καταλήξεις πόρνη;
Οι άντρες μιλούν για μένα από τότε που ήμουν 12, θείε.
Υποσχέσου μου ότι αυτό…
δεν θα ξανασυμβεί.
Μου άνοιξε ο Τασόνι.
Φέρνεις τις ερωμένες σου εδώ;
Τις ερωμένες μου;
Λες και είναι εκατοντάδες.
Ήθελες να μου μιλήσεις.
Από τότε που σε είδα στην κηδεία, δεν βρίσκω ησυχία.
Είχα ανάγκη να σε ξαναδώ.
Και ο γάμος σου;
Αν νοιάζεσαι τόσο για τον γάμο μου, γιατί ήρθες;
Η αλήθεια είναι ότι τη χρειαζόμουν.
Την επιθυμούσα.
Ειδικά μέσα στη φτώχεια μου.
Ήμουν πιστός στον γάμο μου.
Τον πίστευα πολύ.
Μα σύντομα κατάλαβα ότι…
μόνο η φιλοδοξία με ένωνε με την Αντζέλικα.
Και τώρα κάθε μέρα
αναρωτιέμαι τι θα μπορούσε να γίνει ανάμεσά μας.
Λοιπόν;
Θείε, είσαι ακόμα ξύπνιος;
Έφερα την Κοντσέτα σπίτι. Όλα καλά.
Θέλεις;
Κάτσε λίγο.
Η γυναίκα σου…
έχει σχέση…
με τον Γάλλο πρέσβη.
Καταλαβαίνεις τι λέω, αγόρι μου;
Μην ανησυχείς, θείε.
Όλα είναι υπό έλεγχο.
Βλέπεις,
η φιλοδοξία της Αντζέλικα να ανελιχθώ έγινε μεγαλύτερη από τη δική μου.
Τι διάολο λες;
Συμφώνησες;
Ενθάρρυνες αυτήν τη σιχαμάρα;
Έλα τώρα, θείε.
Απ' όσο θυμάμαι, εσύ πάντα είχες ερωμένη.
Πρόσεχε. Είμαι ακόμα ικανός να σου σπάσω τα μούτρα.
Ένας προαγωγός.
Αυτό κατάντησες.
Καλώς ήρθατε, κε Σεντάρα.
Τρώνε πρωινό;
Ναι. Από εδώ, παρακαλώ.
Τι όμορφη που είναι η νιότη.
Αντζέλικά μου.
-Τανκρέντι. -Δον Καλότζερο, καλημέρα.
Πριγκίπισσα.
Δήμαρχε.
Πεινάτε;
Ναι.
Συγχωρέστε τον θείο μου.
Μελετά την ομιλία του.
Τότε, είναι δικαιολογημένος.
Πολύ ευγενικό που ήρθατε να τον ακούσετε.
Για να είμαι ειλικρινής, υπάρχει κι άλλος λόγος.
Αλήθεια;
Αντζέλικα, εσύ το ξέρεις.
Εδώ και καιρό, υποπτευόμασταν στην οικογένεια
ότι ίσως είμαστε συγγενείς με τον τρίτο βαρόνο Πρίτσι.
Από την πλευρά της ερωμένης του, φυσικά.
Θέλω να μάθω αν ισχύει, μια για πάντα.
Λένε ότι το Τορίνο έχει σπουδαίους ειδικούς στην εραλδική.
Σας εύχομαι κάθε τύχη.
Αλλά ο βασικός λόγος που με έκανε
να ξεκινήσω ένα τόσο εξαντλητικό, τόσο μακρύ ταξίδι,
είναι ότι ο καλός μου φίλος ο πρίγκιπας
πρόκειται να λάβει άλλο ένα λαμπρό μετάλλιο στο πέτο του.
Πριγκίπισσα, θα είστε περήφανη για τον πατέρα σας.
Όπως πάντα.
Η μητέρα σας αναρρώνει σιγά σιγά;
Σιγά σιγά.
Βεβαίως.
Η απώλεια του διαδόχου…
είναι τόσο οδυνηρή…
Δεν μπορώ καν να φανταστώ τον πόνο.
Κι εκείνο το όμορφο άλογο να πεθάνει έτσι…
-Συγγνώμη, θα φωνάξω τον πατέρα μου. -Πριγκίπισσα.
Με συγχωρείτε.
Μπαμπά.
Ήρθε ο Σεντάρα.
Δεν είναι εύκολο.
Τι;
Να συνειδητοποιώ στην ηλικία μου ότι τα έκανα όλα λάθος.
Γιατί το λες αυτό;
Ο Τανκρέντι είχε πάντα την αγάπη μου.
Και κοίτα πώς κατάντησε.
Ενώ ο Πάολο έπρεπε να αγωνιστεί για να την έχει.
Στην προσπάθεια αυτή, βρήκε τον θάνατο.
Για όλα φταίω εγώ,
αν και κανείς δεν τολμά να μου το πει.
Εσύ…
Έχεις το θάρρος να μου το πεις.
Πάμε, μπαμπά.
Έλα.
Κυρίες και κύριοι, την προσοχή σας, παρακαλώ.
Θα ήθελα να καλωσορίσω τα μέλη της πολιτικής λέσχης,
τους γερουσιαστές και τους αξιότιμους καλεσμένους μας.
Μαζευτήκαμε εδώ σήμερα για να ακούσουμε
έναν μελλοντικό γερουσιαστή της Σικελίας,
τον δον Φαμπρίτσιο Κορμπέρα,
πρίγκιπα της Σαλίνα.
Παρακαλώ.
Κύριοι γερουσιαστές, υπουργοί,
κυρίες και κύριοι.
Έφτασα στο Τορίνο μόλις πριν από λίγες μέρες.
Αλλά πρέπει να ομολογήσω ότι μου ήταν πολύ χρήσιμες.
Με βοήθησαν να θυμηθώ
ποιος είμαι,
και τι είμαι.
Είμαι ανεπανόρθωτα
Σικελός.
Για πάνω από 25 αιώνες, εμείς οι Σικελοί
βρισκόμαστε υπό την κατοχή σπουδαίων και ετερογενών πολιτισμών,
οι οποίοι προέρχονται από αλλού,
πλήρως διαμορφωμένοι και τελειοποιημένοι.
Ποτέ δεν είχαμε
τη χαρά να δούμε κάτι να βλασταίνει από εμάς τους ίδιους.
Τα τελευταία 2.500 χρόνια,
ήμασταν μια αποικία.
Πρέπει να παραδεχτώ ότι
σε μεγάλο βαθμό, φταίμε εμείς.
Αλλά βλέπετε, όλη αυτή η κυριαρχία
μας ανάγκασε να συμφιλιωθούμε με την ιδέα.
Και τώρα, το μόνο που λαχταρούμε…
είναι ο ύπνος.
Μισούμε όποιον προσπαθεί να μας ξυπνήσει,
ακόμα κι αν το κάνει με τις καλύτερες προθέσεις.
Όπως σε αυτήν την περίπτωση,
που μου προσφέρετε αυτό το υπέροχο δώρο.
Βλέπετε, είμαι μέλος της παλιάς άρχουσας τάξης.
Συνδέομαι με το παλαιό καθεστώς των Βουρβόνων.
Είναι ένας δεσμός
ευπρέπειας, για να μην πούμε στοργής.
Επίσης, ανήκω σε μια άτυχη γενιά,
εγκλωβισμένος ανάμεσα στο παλιό και στο νέο,
ανίκανος να προσαρμοστώ σε κανένα από τα δύο.
Επομένως,
με μεγάλη ταπεινότητα,
σας ευχαριστώ,
μα πρέπει να απορρίψω την ευγενική προσφορά σας.
Αρνείται τη θέση στη Γερουσία;
Απίστευτο.
Κανείς άλλος δεν θα απέρριπτε τέτοια τιμή.
Είτε τους ένοιαζε η χώρα είτε όχι.
Σε κάθε περίπτωση,
με κάποιον τρόπο,
με κάνει περήφανο γι' αυτόν.
Θα νιώθεις το ίδιο.
Ναι.
Θα τα πούμε.
Παρακαλώ, ξανασκεφτείτε το.
Αν οι τίμιοι άνθρωποι σαν εσάς κάνουν πίσω,
θα ανοίξει ο δρόμος για τους αδίστακτους.
Και μετά τι ελπίδα θα έχει το νέο έθνος μας;
Σας ικετεύω, πρίγκιπα.
-Ακούστε τη συνείδησή σας. -Μα αυτό έκανα.
Είστε κύριος, Σεβαλιέ.
Χάρηκα που σας γνώρισα.
Αν μου επιτρέπετε,
έχω να προτείνω κάποιον για τη θέση.
Φυσικά.
Βλέπετε,
ο πεθερός του Τανκρέντι, ο δον Καλότζερο Σεντάρα…
θα ήταν ο καταλληλότερος για τη θέση.
Εξάλλου,
προέρχεται από αριστοκρατική οικογένεια.
Ή θα το καταφέρει σύντομα, μαθαίνω.
Σκεφτείτε το.
Με συγχωρείτε.
-Κοντσέτα. -Κόμη.
Ο πατέρας σας είναι γεμάτος εκπλήξεις.
Υποθέτω ότι θα φύγετε μαζί του.
Δεν έχω πολλές επιλογές.
Επομένως,
πρέπει να έρθω στη Σικελία να του μιλήσω.
Ευχαριστώ.
Με συγχωρείτε.
Χρειάζεστε κάτι για το ταξίδι;
-Δεν νομίζω. -Με συγχωρείτε.
Μόλις έφτασε. Είδα τη σφραγίδα και το άνοιξα αμέσως.
Η θέση του διπλωμάτη. Θα πάμε στο Παρίσι.
Συγχαρητήρια και στους δύο.
-Ευχαριστώ. -Αντίο.
Αντίο, πρίγκιπα.
-Ευχαριστώ για όλα. -Καλό ταξίδι.
Χαίρομαι για σένα.
Ευχαριστώ, Κοντσέτα.
Πέτυχες αυτό που ήθελες.
Παρίσι!
Μάλλον έχω ξεμωραθεί.
Πώς διάολο σκέφτηκα ότι μπορώ να ζήσω εδώ;
Πάμε πίσω στο σπίτι μας.
Σωστά, Κοντσέτα;
Με περιμένουν τα υπέροχα και μελαγχολικά γηρατειά μου.
Κι εσύ;
Εγώ;
Θα σου βρούμε έναν καλό Σικελό σύζυγο.
-Μπαμπά. -Θα μείνεις κοντά μας.
Μπαμπά, παρακαλώ.
Έτσι, θα στηρίζεις τη μητέρα σου και τον αδερφό σου.
Αρκετά.
Φτάνει!
Φτάνει η παράλογη μανία να αποφασίζεις για τις ζωές όλων,
να ελέγχεις τους πάντες σαν να ήμασταν μαριονέτες!
Θέλω να φτιάξω κάτι δικό μου!
Θέλω να ζήσω τη ζωή μου χωρίς εσένα!
Σ' αγαπώ πολύ, μπαμπά.
Μα δεν θα ζήσω στον κόσμο που έφτιαξες,
γιατί πρέπει να φτιάξω τον δικό μου.
Ο κόμης Μπομπέλο θα σου ζητήσει το χέρι μου.
Θέλω να του πεις ναι.
Πρέπει να με αφήσεις ελεύθερη.
Πάμε σπίτι τώρα.
ΒΑΣΙΣΜΕΝΟ ΣΤΟ "Ο ΓΑΤΟΠΑΡΔΟΣ" ΤΟΥ ΤΖΟΥΖΕΠΕ ΤΟΜΑΖΙ ΝΤΙ ΛΑΜΠΕΝΤΟΥΖΑ
Υποτιτλισμός: Σταυρούλα Σοκόλη